kardosdrur/scandi-wiki huggingface dataset:
Lasse Svan Hansen

Lasse Svan Hansen (født 31. august 1983 i Faxe) er en tidligere dansk håndboldspiller, der afsluttede lange karriere I  SG Flensburg-Handewitt i den tyske Bundesliga.

Han vandt DM-guld med GOG Svendborg TGI i 2004 og 2007. I SG Flensburg-Handewitt har han vundet alt i Tyskland og Europa; blandt andet to tyske mesterskaber og et Champions League-trofæ, som han vandt i 2014.

I august 2022 annoncerede den norsk-ejede e-sport-organisation Heroic en et-årig kontrakt med Lasse Svan som mentaltræner for organisationens hold i Counter-Strike: Global Offensive.

Landshold 
Han fik debut på det danske A-landshold den 28. oktober 2003.

Med landsholdet har Svan vundet flere internationale mesterskaber: EM 2012, OL 2016 samt VM 2019 og 2021.

Ved VM 2021 i Egypten rundede Lasse Svan landskamp nummer 225.

Han nåede at spille 246 kampe for Danmark, inden han I april 2022, blev fejret I Royal Arena, hvor han spillede sin sidste kamp mod Polen.

Privatliv 
Han er gift med Sara Jemon Svan, og parret har to børn, Marie og Benjamin.

Referencer

Eksterne henvisninger 

 Lasse Svan Hansens spillerprofil  på SG Flensburg-Handewitt officielle hjemmeside.
 Lasse Svan Hansens spillerprofil  hos Dansk Håndbold Forbund

Håndboldspillere fra Danmark
Håndboldspillere fra GOG
Håndboldspillere fra SG Flensburg-Handewitt
Olympiske håndboldspillere fra Danmark
Deltagere for Danmark ved sommer-OL 2012
Deltagere for Danmark ved sommer-OL 2016
Deltagere for Danmark ved sommer-OL 2020
Medaljevindere fra Danmark ved sommer-OL 2016
Olympiske mestre fra Danmark
Håndboldspillere ved sommer-OL 2020
Medaljevindere fra Danmark ved sommer-OL 2020
Olympiske sølvmedaljevindere fra Danmark
Copenhagen X

Copenhagen X er en Københavnsk organisation der fokuserer på nye byområder, torve, pladser, kulturinstitutioner og boliger. Copenhagen X hører under Dansk Arkitektur Center og er støttet af Fonden Realdania, Frederiksberg Kommune og Københavns Kommune.

Copenhagen X blev etableret i 2002 og er sikret støtte til 2012.

Eksterne link
Copenhagen Xs hjemmeside 

Foreninger i København
Nordmarka

Nordmarka i Norge er et stort skovområde nord for Oslo, bestående af dele af kommunerne Oslo, Hole, Ringerike, Jevnaker, Lunner og Nittedal.
 
Hvilke områder, som indgår i Nordmarka, er der delte meninger om. At alle langrendsløb ved Holmenkollen sker i Nordmarka, er der derimod stor enighed om.

Højeste punkt i området er Svarttjernshøgda på 717 meter, som er beliggende i Jevnaker.
Nordmarka er en del af Oslomarka.

Der har været mange spredte bosætninger af skovfinner i Nordmarka.

Beskyttede områder 
 Kulpåsen naturreservat
 Merratjern-/Søndagsbrenna naturreservat
 Mørkgonga naturreservat
 Oppkuven-Smeddalen naturreservat
 Spålen-Katnosa naturreservat

Gårde, hytter og serveringssteder i Nordmarka 

 Blankvannsbråten
 Finnstad gård
 Katnosa gård
 Kikutstua
 Kobberhaughytta
 Ringkollstua
 Sandvikshytta
 Sinnerdamshytta
 Skjennungstua
 Slaktern
 Tryvannstua
 Tømtehyttene

Se også 
 Skovfinner

Litteratur 
 Revil, Bjørn. Markaguiden Gyldendal 2008. 
 Haakenstad, Helge. Vandringer i Nordmarka. Topografisk forlag, 2003. 
 Jensen, Kai; Børrezen, Odd. Mitt Nordmarka. Orion, 2005. 
 Moland, Tallak. Historien om Nordmarka: gjennom de siste 200 år. Christiania forlag, 2006.

Eksterne henvisninger 

 De første turistkort fra Nordmarka

Oslos geografi
Vintersportssteder i Norge
Landskap i Norge
Sojuz 3

Sojuz 3 var den første bemandede sojuzkapsel, der blev opsendt efter den ulykke, der dræbte kosmonauten Vladimir Komarov på Sojuz 1. På missionen skulle man have sammenkoblet sig med den ubemandede Sojuz 2, men nu blev det i stedet Sojuz 3 med Georgij Beregovoj om bord, der måtte forsøge dette.

Fra kontrolcentret på jorden blev de to rumfartøjer bragt til en afstand af blot 200 m fra hinanden, før Beregovoj overtog styringen selv. Det lykkedes ham at bringe afstanden ned på 1 m, men tre forsøg på sammenkobling mellem fartøjerne mislykkedes, og til sidst var der så lidt brændstof tilbage, at missionen måtte afbrydes, og Sojuz 3 måtte vende hjem. Beregovojs flyvning fik skylden for den mislykkede mission.

Besætning
Nummer i parentes indikerer denne persons rumflyvninger indtil og inklusive denne.
Georgij Beregovoj (1)

1. Reservebesætning
Vladimir Sjatalov

2. Reservebesætning
Boris Volynov

Sojuz-programmet
Georgia Rule

Georgia Rule er en amerikansk film fra 2007, instrueret af Garry Marshall.

Handling 

Georgia Rule starter med et skænderi mellem Lilly og hendes teenagedatter Rachel (Lindsay Lohan). Lilly har set det som eneste udvej, mod Rachel's opførelse at sende hende op og bo hos hendes mor Georgia – som hun selv har svoret aldrig at skulle se igen. Lilly – der har en fortid med alkoholmisbrug – skal ikke selv nyde noget af at være der, så hun rejser hurtigt igen.
Alle, der bor i Georgias hus, skal arbejde – Georgia Rule
Derfor begynder Rachel at arbejde for den lokale doktor/dyrelæge, som hun indvier i en af sine dybe hemmeligheder – da hun prøver at få ham til at komme videre med sit liv efter at hans kone og søn døde.

Denne hemmelighed sætter gang i historien og det bliver et drama om tiltro og kærlighed.

Medvirkende 
 Jane Fonda som Georgia Randall
 Lindsay Lohan som Rachel Wilcox
 Felicity Huffman som Lily Wilcox
 Dermot Mulroney som Simon
 Garrett Hedlund som Harlan Wilson
 Cary Elwes som Arnold
 Héctor Elizondo som Eezy
 Dylan McLaughlin som Sam
 Zachary Gordon som Ethan
 Laurie Metcalf som Paula

Eksterne henvisninger 
 

Film fra 2007
Komediefilm fra USA
Dramafilm fra USA
Snorri Guðjónsson

Snorri Steinn Guðjónsson (født 17. oktober 1981 i Reykjavík) er en islandsk håndboldspiller og nuværende cheftræner for islandske Valur.

Han har tidligere spillet i GOG, i to omgange.

Gudjonsson har været en fast del af det islandske landshold, som han har repræsenteret 257 gange, samt 846 mål, fordelt på 15 år.

Klubhold 
 Valur Reykjavík (–2003)
 TV Großwallstadt (2003–2005)
 GWD Minden (2005–2007)
 GOG Svendborg TGI (2007–2009)
 Rhein-Neckar Löwen (2009–2010)
 AG København (2010–2012)
 GOG (2012-)

Referencer

Eksterne henvisninger 

 Snorri Gudjonsson spillerprofil  på AG Københavns hjemmeside.

Håndboldspillere fra Island
Håndboldspillere fra AG København
Håndboldspillere fra GWD Minden
Håndboldspillere fra Rhein-Neckar Löwen
Håndboldspillere fra GOG
Håndboldspillere fra TV Großwallstadt
Jakob Green Jensen

Jakob Green Jensen (født 10. juli 1982 i Næstved) var en dansk håndboldspiller, der tidligere har spillet for Team Sydhavsøerne efter skiftet fra Team Tvis Holstebro i 2015. Han har ligeledes tidligere spillet for AG Håndbold i den danske 1. division. Han har også spillet for ligaklubben GOG Svendborg fra 2001-2008, med hvem han vandt to danmarksmesterskaber og i AG København, hvor han var med til at vinde både det danske mesterskab og pokalturneringen. ..
Jakob Green Jensen er i dag håndboldtræner for 1. divisionsklubben Team Sydhavsørene.

Green har spillet 10 kampe for det danske håndboldlandshold.

Noter 

Håndboldspillere fra Danmark
Håndboldspillere fra TMS Ringsted
Håndboldspillere fra GOG
Håndboldspillere fra AaB Håndbold
Håndboldspillere fra AG København
Håndboldspillere fra Team Tvis Holstebro
Asaph Hall

Asaph Hall (15. oktober 1829 i Goshen, Connecticut – 22. november 1907) var en amerikansk astronom, som er mest kendt for at have fundet Mars' måner Phobos og Deimos i 1877). Han beregnede banerne for andre planeters måner og dobbeltstjerner, massen af Mars samt målte Saturns rotation.

Det største krater på Phobos er opkaldt efter Asaph Halls kone Stickney. 

Astronomer fra USA
Olof Ask

Olof Ask (født 18. marts 1982) er en svensk håndboldspiller, der spiller for OV Helsingborg HK i den svenske håndboldliga Allsvenskan.

Ask har tidligere spillet kampe for det svenske landshold, og den tidligere danske klub AaB Håndbold

Eksterne henvisninger 
 Spillerinfo 

Håndboldspillere fra Sverige
Fredrik Petersen (håndboldspiller)

Fredrik Petersen (født 27. august 1983) er en svensk håndboldspiller, der spiller for IFK Kristianstad. Han er højrehåndet og spiller venstrefløj.

Petersen har tidligere spillet for IFK Ystad HK, GOG Svendborg TGI, Bjerringbro-Silkeborg, HSV Hamburg, Füchse Berlin og HK Malmö. Han spillede i perioden 2003-2016 157 kampe for det svenske landshold og var i den forbindelse med til både OL 2012 (hvor holdet vandt sølv) og OL 2016.

Eksterne henvisninger 

 

Håndboldspillere fra Sverige
Håndboldspillere fra GOG
Håndboldspillere fra Bjerringbro-Silkeborg
Håndboldspillere fra HSV Hamburg
Håndboldspillere fra Füchse Berlin
Deltagere for Sverige ved sommer-OL 2012
Deltagere for Sverige ved sommer-OL 2016
Håndboldspillere ved sommer-OL 2012
Håndboldspillere ved sommer-OL 2016
Olympiske sølvmedaljevindere fra Sverige
Fríðrikur Petersen

Frederik Petersen (også Fríðrikur Petersen) (22. april 1853 i Saltnes på Østerø, Færøerne – 27. april 1917) var en færøsk provst og politiker.

Han var søn af lærer Johannes Petersen (død 1901). Han blev student i Reykjavik 1875, cand.theol. 1880, sognepræst for Sandø samme år og for Suderø 1885, for Østerø 1900. Provst for Færøerne fra 1900, valgt medlem af Lagtinget 1890 og 1892-1900, landstingsmand for Færøerne 1894-1902 og fra 1906 til sin død, samt medlem af Det kirkelige Udvalg. Petersen var Ridder af Dannebrog. Han var Sambandsflokkurins første formand og besad posten fra partiets stiftelse i 1906 til sin død i 1917.

Frederik Petersen var gift med Sofie Amalie Petersen (født 27. februar 1861 i København), datter af sognepræst E.B. Wesenberg (død 1871) og Laura Wesenberg født Blicher.

Fríðrikskirkjan på Nes på Eysturoy er opkaldt efter ham.

Kilder 
 Kraks Blaa Bog 1910

Riddere af Dannebrog
Politikere fra Færøerne før 1906
Provster fra Færøerne
Landstingsmedlemmer i 1890'erne
Landstingsmedlemmer i 1900'erne
Landstingsmedlemmer i 1910'erne
Personer i Kraks Blå Bog (afdøde)
Landstingsmedlemmer fra Færøerne
Politikere fra Sambandsflokkurin
Herstedøsterstræde

Herstedøsterstræde ligger i det sydlige del af Herstedøster Landsby i Albertslund. I april 2008 ændrede vejstrækningen Herstedøstergade 10-12 vejnavn til Herstedøsterstræde således, at Herstedøstergade 10 ændredes til Herstedøsterstræde 1 og Hersteøstergade 12 ændredes til Herstedøsterstræde 2. Baggrunden for denne navneændring var, at der i Herstedøster Landsby var 2 vejstrækninger med identiske vejnavne, hvilket ofte medførte forveksling og problemer i forbindelse med tilkørsel til husstande på de 2 ensnævnte vejstrækninger. Kommunalbestyrelsen besluttede derfor på kommunalbestyrelsesmøde i 2008 at ændre vejnavnet på vejstrækningen Herstedøstergade 10-12. 

Herstedøsterstræde er den eneste tilbageværende vej i Herstedøster Landsby, der fortsat er bevaret i sin oprindelig form og som fortsat er grusbelagt. Herstedøsterstræde er blandt de ældste veje i Landsbyen og optræder bl.a. på udsnitskortet fra år 1786 fra Matrikelarkivet.

På Herstedøsterstræde ligger et af Herstedøster Landsbys ældste landsbyhuse, opført i 1877, som i perioden 1999-2006 har gennemgået en omfattende renovering og ombygning med stor respekt for bevarelse af den oprindelige landsbystil.

Vejstrækningen der nu er ændret til Herstedøsterstræde har fra gammel tid haft tilnavnet ”Herstedøsterhulvej” som følge af den specielle vejføring, der muliggjorde, at handlende til landsbyens 2 tidligere købmandsforretninger, der lå på Herstedøstergade kunne gå gennem Herstedøsterstræde (tidligere Herstedøstergade). Herstedøsterstræde, forbandt Herstedøstervej og selve Herstedøstergade via hullet – den smalle passage – mellem de 2 vejstrækninger. De idylliske og oprindelige ejendomme på vejstrækningen gjorde, at mange handlende dengang ofte benyttede passagen til indtagelse af drikkevarer – som dermed blev betragtet som områdets smør”hul” , hvilket i mange år var med at fastholde kælenavnet. 

Kælenavnet ”Herstedøsterhulvej” blev dog i starten af 2005 i folkemunde overtaget som øgenavn til Herstedøstervej, der som følge af den manglende vedligeholdelse af den grusbelagte del af vejstrækningen var meget hullet. Vejstrækningen er efterfølgende blevet asfalteret.

Bygninger, konstruktioner og anlæg i Albertslund
Veje i Danmark
Dan Byrd

Daniel Byrd (født 20. november 1985) er en amerikansk skuespiller. De mest mærkbare roller, han har i genindspilningen af The Hills Have Eyes og Hilary Duff-filmen, A Cinderella Story.

Biografi 
Byrd blev født i Marietta, Georgia. Han har en søster, Molly Byrd, og en bror, Ryan Byrd. Det var da den 8-årige Byrd var på Broadway for at se Andrew Lloyd Webbers The Phantom of the Opera, at han besluttede sig for at blive skuespiller. Byrd gik på Mariettas byskole, før han nåede highschool, hvor han blev hjemmeundervist. 

Byrds gennembrud kom efter utallige lokale produktioner og reklamer, da han blev castet til Lifetime Network tv-serie Any Day Now, hvor han spillede overfor Annie Potts og Lorraine Toussaint. Hans første spillefilmsrolle var som Carter Farrell i ungdomsfilmen A Cinderella Story. 

I 2006 medvirkede Byrd i to horrorfilm, genindspilningen af Wes Cravens klassiker The Hills Have Eyes og Tobe Hoopers film Mortuary. Han havde også en rolle i krimithrilleren Lonely Hearts med John Travolta og Salma Hayek. Byrd har i øjeblikket to film i post-production, til at udkomme dette år, en adventure film kaldet Outlaw Trail og et andet drama kaldet Jam.

Trivia 
 Er 1.78 m høj
 Har vundet 2 priser og været nomineret til 2

Udvalgt filmografi

Eksterne henvisninger 
 

Filmskuespillere fra USA
Tv-skuespillere fra USA
Annie Potts

Annie Potts (født 28. oktober 1952) er en amerikansk tv- og filmskuespiller. 

Hun er nok bedst kendt for sin rolle, som Janine Melnitz, i Ghostbusters-filmene.

Udvalgt filmografi 
 Ghostbusters: Afterlife (2021)
Queen Sized (2008)
Toy Story 2 (1999; kun stemme)
Toy Story (1995; kun stemme)
Breaking the Rules (1992)
Texasville (1990)
Ghostbusters II (1989)
Who's Harry Crumb? (1989)
Pass the Ammo (1988)
She's Having a Baby (1988)
Pretty in Pink (1986)
Jumpin' Jack Flash (1986)
Crimes of Passion (1984)
Ghostbusters (1984)
Bayou Romance (1982)
Heartaches (1981)
Corvette Summer (1978)
 King of the Gypsies (1978)

Fjernsyn 
Goodtime Girls (1980)
Designing Women (1986-1993)
Love and War (1994-1995)
Dangerous Minds (1996)
Over the Top (1997)
Any Day Now (1998-2002)
Joan of Arcadia
Hercules
Her Deadly Rival
Fifty Years of Funny Females
The Ultimate Driving ChallengeLaw & Order:SVU
Ugly Betty (januar, 2008)
WitchBoard 1988

Eksterne henvisninger 

 

Filmskuespillere fra USA
Tv-skuespillere fra USA
Kristian Asmussen

Kristian Asmussen (født 16. april 1971 i Ramløse) er en dansk håndboldspiller, der spiller som målmand for Nordsjælland Håndbold i Håndboldligaen. Han har tidligere haft et udlandsophold i den spanske klub BM Altea.

Asmussen var i mange år en del af det danske håndboldlandshold, som han har repræsenteret 74 gange.

Eksterne links 
 Spillerinfo 

Håndboldspillere fra Danmark
Håndboldspillere fra BM Altea
Håndboldspillere fra Nordsjælland Håndbold
Stormbreaker (bog)

Stormbreaker er en roman skrevet af den engelske forfatter Anthony Horowitz. Bogen er også blevet til en film.

Bogen handler om en dreng ved navn Alex Rider. Han tror, at han er en helt almindelig dreng, indtil han finder ud af sin onkels hemmeligheder.

Romaner fra England
Værker om spionage
Karl Lagerfeld

Karl Otto Lagerfeld (født Lagerfeldt 10. september 1933 i Hamborg, Tyskland, død 19. februar 2019 i Neuilly-sur-Seine, Frankrig) var en tysk modeskaber. Han har bl.a. været chef for modehusene Chanel og Chlöe og startede siden sit eget mærke i 1984.

Kreativ tankegang

Barok og Bildung - og Rokoko 
Karl Lagerfelds mode og design var dybt forbundet med europæisk kultur. Lagerfeld var et spejl af det 20. århundredes historie. Med hans bortgang forsvandt en af de sidste skikkelser fra ’verden af i går. 

Relevante er to dele af Karl Lagerfelds tankesæt, som kan betegnes som barok og Bildung. Således var der betydningen for Lagerfeld af barok allegori og folder, og af Bildungs ​​selvdannelse med tilegnelse af ny kulturel viden, som en kilde til Lagerfelds modehistoricisme og fremtidsorientering. Bortset fra de mange rokoko-aspekter i Lagerfelds modedesign, personlige stil og indretning, fremmanede Lagerfeld også rokokoen i sin kunstfotografering, som for eksempel i sin fotoserie inspireret af Daphnis og Chloé, der antyder de maleriske pastoraler udført af franske kunstnere fra det attende århundrede som François Boucher.

Referencer

Eksterne henvisninger 
 
 Lagerfeld Books published by Steidl

Designere fra Tyskland
Personer fra Hamborg
Duologi

En duologi, eller dilogi, er et sæt af to kunstværker, ofte en to-delt serie vedrørende litteratur eller film, som udvikler et enkelt tema over to værker.

Eksempler

Litteratur
 Iliaden og Odysséen, oldgræske værker af Homer, omhandlende den trojanske krig og efterspillet.

Film
 Before Sunrise og Before Sunset med Ethan Hawke og Julie Delpy 
 Filmene Flags of Our Fathers og Letters from Iwo Jima instrueret af Clint Eastwood
 Kill Bill Volume 1 og 2 af Quentin Tarantino
 "The French Connection" og "The French Connection II" med Gene Hackman

Se også
 Trilogi
 Tetralogi
 Pentalogi
 Heptalogi

Tal

Litteratur
Pembury

Pembury er en stor landsby (village) i Kent amt i det sydøstlige England, med en befolkning på ca. 6.000. Den ligger lige nord for byen Royal Tunbridge Wells. Der har været bosiddelser på stedet siden saksisk tid i 11. århundrede, navnet 'Pembury' kommer af det saksiske 'Pepingburh' eller 'Pepingeberia'. Det menes, at der har været en landsbykirke så tidligt som i 11. århundrede, mens den nuværende dog er lidt yngre. The Camden Arms, en pub og hotel, ligger i den vestlige del af landsbyen.

Den britiske olympiske atlet Kelly Holmes er født på Pembury Hospital.

Eksterne henvisninger 

 Pembury Village News Website
 The Camden Arms Hotel
 Pembury Parish Council 
 The Official Pembury School Website
 Pembury (The Ghost of Hawkwell) 

Byer i Kent
Plutos (komedie)

Plutos er en græsk komedie af Aristofanes første gang opsat ca. 388 f.Kr.. Skuespillet er en politisk satire over tidens Athen og handler om den personificerede gud for velstand, Plutos. For at gøre sig lystig over tidens moral tegnede Aristofanes faste personer som den dumme herre og den ulydige slave, 

Antikke græske skuespil
Høg

Høg, Høeg, Høegh og Høgh kan henvise til flere ting:

Fugle 
 Egentlige høge (Accipiter) – Slægt af rovfugle med bl.a. Spurvehøg og Duehøg
 Accipitrinae – Underfamilie af rovfugle som foruden Accipiter'' også rummer bl.a. slægter, bl.a. kærhøge inkl. hedehøg og rørhøg

Personer 
Slægter:
 Høg (adelsslægt) – en dansk adelsslægt
 Høegh og Høegh-Guldberg – en dansk borger- og adelsslægt
Personer:
 Albert Høeg (1848-1939) – en dansk etatsråd og bankdirektør (Poul Albert Høeg)
 Axel Høeg (1897-1970) – en dansk kontorchef
 Carsten Høeg (1896-1961) – en dansk filolog, professor og modstandsmand
 Eiler Høeg (1880-1964) – en dansk læge, dr.med.
 Harald Høeg (1890-1981) – en dansk direktør og civilingeniør
 Just Høeg (1878-1969) – en dansk fabriksdirektør
 Niels Høeg (1853-1915) – en dansk havneingeniør
 Ole Høeg (1920-1988) – en dansk forfatter
 Peter Høeg (født 1957) – en dansk forfatter
 Tage Høeg ([1900-1961) – en dansk rektor
 Tine Høeg (født 1985) – en dansk forfatter
 T.S. Høeg (født 1957) – en dansk forfatter (Torsten Sehested Høeg)
 Niels Peter Høeg Hagen (1877-1907) – en dansk officer og kartograf
 Axel Høeg-Hansen (1877-1947) – en dansk arkitekt (Axel Johannes Høeg-Hansen)
 Amalie Høegh (født 1995) – en dansk sanger
 Daniel Høegh (født 1991) – en dansk fodboldspiller (Daniel Mathias Høegh)
 Dennis Høegh – en dansk fodboldspiller
 Johannes Høegh (1871-1944) – en dansk sagfører
 Kjeld Høegh (født 1946) – en dansk skuespiller
 Henrik Høegh (født 1952) – en dansk landmand, politiker og minister
 Thomas Høegh (født 1985) – en dansk fodboldspiller (Thomas Kromann Høegh)
 Thomas Høg (født 1966) – en dansk forfatter
 Knud Høg-Petersen (1861-1938) – en dansk overretssagfører
 Dorte Warnøe Høgh (født 1968) – en dansk journalist og manuskriptforfatter

Stednavne 
 Høegholm – en dansk herregård
 Høgs Herred
Shannyn Sossamon

Shannon Marie Kahololani "Shannyn" Sossamon (født den 3. oktober 1978) er en amerikansk skuespiller, musiker og model. Hun har medvirket i film som A Knight's Tale (2001), 40 Days and 40 Nights,The Rules of Attraction (begge 2002), The Order (2003), Kiss Kiss Bang Bang (2005), The Holiday (2006), Road to Nowhere (2009) og Sinister 2 (2015).

Som musiker, har hun været sanger og spillet trommer i bandet Warpaint fra 2004 til 2008, men forlod bandet kort efter indspilningen af deres første EP. Sossamons eneste udgivelse med bandet er EP'en fra 2009, Exquisite Corpse.

I 2009 begyndte Sossamon at instruere og producere kortfilm og musikvideoer igennem hendes eget produktionsselskab, Maudegone Theater. I 2010 lancerede hun sin egen Youtube-kanal og Kickstarter-kampagne for et nyt videoproject ved navn The Maude Room.

Opvækst 
Sossamon blev født den 3. oktober 1978 i Honolulu, Hawaii, og voksede op i Reno, Nevada, som datter af Sherry Sossamon, sygeplejerske, og Todd Lindberg. Hun har en yngre søster, Jenny Lee Lindberg (f. 1981), musiker. Sossamons forældre blev skilt, da hun var fem år, og Sossamon og hendes søster voksede op hos deres mor, som giftede sig med Randy Goldstein, sælger og bestyrer af en bilbutik. Sossamon er af hawaiiansk og fillipinsk afstamning fra sin mormors side, og er derudover af engelsk, tysk, hollandsk, fransk og irsk afstamning.

Sossamon gik på Galena High School i Reno, og dimitterede derfra i 1995. Dagen efter hendes dimission flyttede hun til Los Angeles, Californien med to af sine venner for at studere dans.

Sossamon valgte som 17-årig at foretage en mindre navneforandring, da hun fik ændret stavemåden i hendes fornavn fra "Shannon" til "Shannyn".

Privatliv 
I 2002 indledte Sossamon et forhold med forfatter og børnebogsillustrator, Dallas Clayton og deres søn, Audio Science Clayton, blev født den 29. maj 2003. Kort efter Audio's fødsel i 2004, gik Sossamon og Clayton fra hinanden og Sossamon blev enlig forsørger.

I december 2011 fødte Sossamon sit andet barn, Mortimer Purser, som hun fik med sin daværende kæreste, Richard Purser. Kort efter gik parret fra hinanden og Sossamon fortsatte som enlig forsørger for begge sine to børn.

Filmografi

Film 
 A Knight's Tale (2001)
 40 Days and 40 Nights (2002)
 The Rules of Attraction (2002)
 Wholey Moses SHORT(2003)
 The Order (2003)
 The sin eater (2003)
 Devour (2005)
 Chasing Ghosts (2005)
 I Hate You SHORT (2005)
 Undiscovered (2005)
 Kiss Kiss Bang Bang (2005)
 Wristcutters: A Love Story (2006)
 Catacombs (2007)
 The Holiday (2006)
 One Missed Call (2008)
 The Heavy (2008)
 Life Is Hot in Cracktown (2008)

Tv-serier 
 Moonlight som Coraline/Morgan (2007)
 Dirt som Kira Klay (2007)
 Law & Order: Special Victims Unit – Episode "Doubt" (2004) som Myra Dempsey
 Mr. Show – Episode "Flat Top Tony and the Purple Canoes" (1997)
 Mr. Show – Episode "Peanut Butter, Eggs, and Dice" (1997) .... Trophy præsentør

Referencer

Eksterne henvisninger 

 

Filmskuespillere fra USA
Switch.dk

Switch.dk er et dansk web-baseret lavpris-elselskab. Selskabet blev etableret i marts 2008 og ejedes af Naturgas Fyn indtil midten af 2009 hvor det blev solgt til Nordjysk Elhandel A/S.

Switch.dk er desuden sponsor på Fionia Parks største tribune, switch.dk-tribunen, med 4.764 siddepladser.

Eksterne henvisninger 
 www.switch.dk 

Elselskaber i Danmark
Stormbreaker

Stormbreaker har flere betydninger:

 Stormbreaker (bog) – en bog af Anthony Horowitz.
 Stormbreaker (film) – en film baseret på bogen af samme navn.
Yamchu

Yamchu (en: Yamcha, ja: Yamucha) er en fiktiv person i Dragon Ball. Han er 16 år ved første møde, men 28 år senere i serien.

Yamchu var tidligere kendt som ørkenrøver i Dragon Ball. Han gør sin første entre, da Son-Goku og Bulma skal gennem ørkenen. Hans mål er at finde kærlighed, men har svært ved det, da han er sky omkring piger.

Han besluttede sig for at følges med Goku og hans venner efter at have udkæmpet en duel mod Goku, og have hørt om de syv dragekugler; han ville ønske sin generthed væk. Senere bliver han medlem a gruppe z.

Figurer fra Dragon Ball